
R E F E R A T    D E   A P R O B A R E 
 pentru modificarea Hotărârii Consiliului Local nr. 58/2021 privind aprobarea Organigramei şi a Statului de funcţii pentru Spitalul Municipal Brad 


	Îmbunătăţirea condiţiilor de acordare a asistenţei medicale la nivelul Spitalului Municipal Brad, respectiv asigurarea unor servicii medicale de calitate în scopul creşterii gradului de satisfacţie a  pacienţilor trataţi în cadrul acestui Spital este o necesitate şi o prioritate a administrației publice locale de care trebuie să ţinem seama permanent.
	Urmare adresei nr. 3773/23.06.2021 a Spitalului Municipal Brad, înregistrată la Primăria Municipiului Brad sub nr. 31.363/24.0.2021,  am inițiat prezentul proiect de hotărâre prin care am propus modificarea  Statului de funcții, astfel:
1. Postul de asistent medical principal PL, de la poziția 9 a Statului de funcții din cadrul Secției Medicină Internă se va modifica într-un post de asistent medical principal șef secție, având în vedere necesitatea ocupării postului prin concurs;
2. Postul de medic specialist în specialitatea medicină de urgență de la poziţia 183 a Statului de funcţii din cadrul Compartimentului Primire Urgențe se va transforma într-un post de medic Șef CPU, astfel încât să fie posibilă demararea procedurii de organizare a concursului în conformitate cu legislația în vigoare;
3. Postul de la poziția 214 din Statul de funcții din cadrul Laboratorului de Radiologie și Imagistică Medicală de asistent medical principal PL se va muta și  transforma într-un post de medic șef laborator - Laboratorul de Recuperare Medicină Fizică și Balneologie, având în vedere necesitatea ocupării postului prin concurs;
4. Postul de asistent medical de laborator debutant PL, de la poziția 221 a Statului de funcții din cadrul Laboratorului Analize Medicale se va transforma într-un post de asistent medical de laborator principal - șef laborator, având în vedere necesitatea ocupării postului prin concurs;
5. Postul de la poziția 294 a Statului de Funcții de muncitor II bucătar  (0,5 normă)  se va muta și transforma  în muncitor IV zidar (cu normă întreagă) prin cumularea cu 0,5 normă de la poziția  282 din cadrul activității de Întreținere și reparații. 
	Menţionez că modificările făcute Statului de funcţii al Spitalului Municipal Brad nu modifică Organigrama aprobată prin Hotărârea Consiliului Local  nr. 58/2021 și respectă prevederile Ordinului  nr. 1.224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal, cu modificările și completările ulterioare.
	În contextul celor de mai sus propun plenului Consiliului Local al Municipiului Brad dezbaterea proiectului de hotărâre în forma prezentată.
	Invoc în susţinerea propunerii mele prevederile art. 180 alin.1 lit. d din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ale art. 4 alin. 3  din Ordinul Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii publice nr. 1778/2006 privind aprobarea normativelor de personal, ale Ordinului Ministrului Sănătăţii nr. 580/2010 privind aprobarea structurii organizatorice a Spitalului Municipal Brad, ale art. 18 alin. 1 lit. b din OUG nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările şi completările ulterioare, ale art. 15 din H.G. nr. 56/2009 pentru aprobarea Normelor metodologice de aplicare a O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare, ale Ordinului Ministerului Dezvoltării Regionale, Administraţiei Publice şi Fondurilor Europene nr. 2422/2017 privind aplicarea prevederilor art. III alin. 11 din Ordonanţa de urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare,  ale H.G.  nr. 935/2019 pentru stabilirea salariului de bază minim brut pe ţară garantat în plată, ale Legii – cadru nr. 153/2017 privind salarizarea personalului plătit din fonduri publice, cu modificările și completările ulterioare,  precum și ale art. 107 alin.1 și alin.2, art.41 alin.3 lit. f din  Legea nr. 53/2003 – Codul Muncii, republicată, cu modificările şi completările ulterioare.

